
ANALIZĂ CONCEPTUALĂ ŞI DIAGNOSTICARE SOCIOLOGICĂ 

Henri H. Stahl 


Una din greşelile metodologice cele mai des repetate constă în graba de a 
organiza o investigaţie sociologică, prin elaborarea pripită a unor unelte de 
lucru (formulare, chestionare, planuri de convorbire etc.), înainte de a se fi 
procedat la foarte îndelungata şi dificila operaţie — totuşi strict necesara — 
a analizei conceptuale a problemei puse în studiu.^ _ w 

Este ştiut că investigaţiile sociologice se bazează pe o documentare strinsa 
printr-o serie de tehnici, atît cele ale anchetei la. teren cît şi cele ale compul- 
sării de documente. în mod evident, nu poate fi vorba de a transcrie pe fişe 
întreaga realitate socială sau întreg cuprinsul documentelor scrise. Sintem 
obligaţi, dim potrivă, să extragem din realitate doar acele aspecte care pot 
îngădui minţii noastre, înţelegerea ei ştiinţifică. Această „decupare" dm reali¬ 
tate a unui fragment al ei, are în mod fatal, un caracter, arbitrar, care poate 
fi însă, întrucîtva, atenuat şi în tot cazul controlat, printr-o^ analiză critică 
a criteriilor teoretice potrivit cărora reţinem din masa realităţilor doar ceea 
ce poate fi inteligibil pentru noi. A 

începutul acestui control critic al mersului gîndirii noastre m. confruntare 
cu realitatea, constă în ve rificarea conceptelor cu care l ucrăm, _aţît î njine , cît 
şi în modul în care ele se'mcheagă sistema tic într-unToţ ; şi pe de altă parte, 
în verificarea gradului în careelese p otrivesc cu realit atea. Adică, ceea ce se 
numeşte: „adecuaţia intelectului lă intelect şi adecuat ia intelectului la reali¬ 
tate". Cu alte cuvinte, printr-o analiză conceptuală. 

Asemenea operaţii de logificare a realităţii sociale au fost făcute de mulţi 
sociologi antemergători, care şi-au sintetizat rezultatele operaţiilor lor mintale 
sub forma unor „clasificări" şi a unei „nomenclaturi". Prima datorie pe care 
o are deci cel ce începe o nouă cercetare este de a controla, dacă fenomenul 
social luat în studiu se încadrează sau nu în vreuna din clasificările mai vechi, 
operaţie care se numeşte „diagnosticare ", şi se face_în două grade de adîncime. 
punerea unui diagnostic general şi apoi al unuia dife renţial. 

în fond, diagnosticarea are un cara cter descriptiv (purtînd de aceea şi 
numele de „diagnostic nosologic") făcîndu-ne cu putinţă, prin folosirea no- 

menclaţurii clasificatorii, să dăm o descriere analitică, măcar sumară, a feno¬ 
menului diagnosticat, prin reamintirea conţinutului evocat prin nomencla¬ 
tura respectivă. 

în cazul însă cînd fenomenul supus studiului nu se încadrează convenabil 
într-o clasificare gata concretizată în nomenclatură, sîntem obligaţi a relua 
de la capăt analiza conceptuală, adică întreaga serie de operaţii de logificare 
a realităţii, uneori înlăturînd clasificările vechi, alte ori doar detaliindu-le sau 
completîndu-le; ceea ce implică şi o sc himbare paralelă a nomenclatu rii. 

Acestei prime diagnosticări, analitic-descriptive, printr-o încadrare într-o 
clasificare gata, sau abia acum făcută şi nomenclaturizată, îi urmează apoi o 
a doua operaţie, cu mult mai dificilă, care constă în puner ea şi a unui M dia g- 
^ nostic etiologic ", pri n verificarea ipotezelor explicative emise~anterior de că tre 
alţi cercetăt ori. Cum aceste vechi ipoteze sînt elaborate deseori pe baza unor 
teorii care nu sînt întotdeauna cele pe care le adoptăm noi, sîntem obligaţi 
să controlăm dacă elementele reţinute în acele „diagnostice etiologice" nu au 
fost cumva triate în mod nepotrivit şi în plus dacă nu li s-a acordat în mod 
abuziv valoarea de „cauze", „condiţii" (univoce sau reciproce) sau de simplă 
„coexistenţă" (întîmplătoare sau necesară). Faţă de aceste vechi ipoteze de 
lucru, dacă le recunoaştem drept corecte, putem lua o atitudine de acceptare 
şi deci să punem direct un „diagnostic etiologic" clasic. Dacă însă, pornind 
de la o teorie deosebită, sau dacă adîncim un diagnostic clasic, socotim că 
va trebui să schimbăm modul de gîndire, sîntem datori să emitem noi înşine 
' |0 nouă ipoteză de lucru, pe care o vom formula cu ajutorul unei noi clasifi- 

/cări şi a unernurnomenciaturi, astfel ca să putem pune diagnostice etiologice 
/ pe baza propriei noastre concepţii. 

După ce aceste două faze ale analizei conceptuale au fost depăşite, după ce 
am pus atît diagnosticul nosologic cît şi cel etiologic, este sosit şi momentul 
în care avem dreptul să procedăm la elaborarea instrumentelor noastre de 
lucru, în care vom cuprinde nu toate elementele existînd în realitateTci doar 
pe acelea care ne sînt necesare în dubla diagnosticare pe care o facem, fără 
^adaosuri inutile dar şi fă ră lipsuri dăună toare. Fiecare element „intrînd în 
/diagnostice, ‘vă fî,~3esigur, detaliat pînă la precizarea „indicatorilor" lor, cu 
l arătarea modului în care ei pot sau nu pot fi scalaţi. *' 

Acesta este modul corect de a elabora instrumentele noastre de lucru, 
dacă vrem ca într-adevăr să construim o reţea de criterii de triere a unor 
informaţii cu valoare epistemologică. 

Abia cu ajutorul unei documentări strînse prin acest procedeu putem 
depăşi faza sociografică, de descriere cvasi-literară, pur empiristă, pentru a 
ne ridica la nivelul sociologic propriu-zis, adică acela al unei teoretizări ştiin¬ 
ţifice. 

Şi numai pe baza unui asemenea material documentar vom putea efectua 
operaţiile raţionamentului experimental, de confruntare sistematică între 
realitate şi reflectarea ei critică, în teorie. 


Acest raţionament experimental, constituind însăşi esenţa gîndirii ştiin¬ 
ţifice, trebuie deci să domine în orice cercetare sociologică şi ca atare el trebuie 
pregătit cu grijă, în condiţiile de acurateţe logică necesare, pe de o parte 
printr-o capacitate de descriere, prin concepte clare şi distincte şi pe de altă 
parte printr-o elaborare judicioasă a argumentelor, pro şi contra, care vor 
intra în raţionament. Cu alte cuvinte printr-o dublare a descrierii analitice 


116 







a „ce se întîmplă cu o analiză a „de ce şi cum se întîmplă" ceea ce se întîmplă, 
în cursul unui anume proces social de dezvoltare. 

Nu putem da acum prea multe amănunte de ordin tehnic şi nici să ilustrăm 
cu exemple luate din literatura problemei sau din propria noastră experienţă. 
Ne vom mărgini să dăm în anexă clasificarea şi nomenclatura elaborată, 
într-un caz concret, în cadrul Catedrei de Sociologie a Universităţii Bucu¬ 
reşti, cu prilejul studierii fenomenului social al „navetismului", ca parte 
integrantă din procesul social al „urbanizării". 

Fenomenul „navetismului" pare, la prima vedere a fi foarte limpede, astfel 
că o analiză conceptuală a acestui fenomen social ar părea de prisos. Şi totuşi 
„navetismul" e un aspect dintr-un proces social excepţional de proteiform 
şi de complex. 

Clasificările pînă acum propuse şi definiţiile date, confruntate cu reali¬ 
tatea, se dovedesc a fi inadecvate. 

Astfel, dintre cele mai curent propuse, sînt definiţiile următoare: 

1. Navetismul este un fenomen de deplasare de la locul de domiciliu la 
locul de muncă. Se deplasează însă orice orăşan de la el de-acasă pînă la 
serviciu. Este el un „navetist"? 

2. Se scoate în relief şi faptul că naveta presupune o anume distanţă între 
locul de domiciliu şi cel de muncă. Nu se poate însă preciza care e pragul de 
unde începe naveta, căci ea poate varia de la cîţiva metri pînă la zeci de kilo¬ 
metri şi uneori distanţele în cadrul unui oraş mare, depăşesc cu mult distanţele 
dintre un sat şi un orăşel. 

3. După alţii, navetismul ar fi o deplasare dintr-o localitate rurală în una 
urbană. Dar aceasta implică consecinţe absurde, căci de pildă navetiştii din 
Otopeni ar fi încetat brusc să fie navetişti din clipa în care această comună 
rurală a fost declarată urbană şi încadrată în municipiul Bucureşti. 

4. După alţii, ar fi vorba de o trecere de la agricultură la munci industriale, 
ceea ce din nou nu este o definiţie acceptabilă, căci excludem din analiză 
cazurile în care un muncitor industrial domiciliat în rural face naveta către 
oraş. Satele „dormitor", caracterizate prin asemenea situaţii, ar ieşi deci afară 
din cadrul problemei navetismului. 

în sfîrşit semnalăm că în problematica „navetismului" se amestecă de fapt 
două procese sociale, unul purtînd numele de „mobilitate geografică", con- 
stînd în deplasări spaţiale, altul, cu numele de „mobilitate socială", constînd 
în trecerea dintr-o clasă socială în alta (mobilitate verticală) sau din strat 
social in strat social,. în cadrul aceleiaşi clase (mobilitate orizontală) aceste 
două feluri de mobilităţi putînd merge cînd împreună, cînd separat. 

Nomenclatura dată în anexă permite punerea unui diagnostic descriptiv, 
sistematic analizat şi deci -poate servi ca bază pentru elaborarea unor formu¬ 
lare statistice care să ne permită trecerea la o tipologie corectă şi la măsu¬ 
rarea ponderii pe care fiecare tip îl deţine în ansamblul fenomenului. 

Adăugăm că trecerea „la diagnosticul etiologic nu va putea fi evpnsă rn 
acest prilej. Ne mulţumim doar cu precizarea că descrierea ne permite să 
staDinm o „mobilitate brută", adică volumul deplasărilor pentru muncă, o 
„mobilitate ponderată" adică o proporţie a celor ce pleacă din locul de domi¬ 
ciliu şi a celor ce vin în locul de muncă, faţă de totalurile respective de 
populaţie activă. Pe baza în special a acestui din urmă criteriu, putem trece la 
o cercetare cauzală, adică a unei „mobilităţi nete" care consistă în cuăntifi- 

carea rezultatelor conjugate a două analize a balanţei forţelor de muncă: 
pe de o parte balanţa excesului de forţe de muncă din localitatea de domiciliu 
şi balanţa necesarului de la locul de muncă, excese şi necesare care depind de 
o serie complexă de factori, care nu pot fi analizaţi decît în contextul general 
al vieţii sociale locale, adică în cadrul unei cercetări de monografie sociologică 
complexă. 


ANEXA 


Schema analizei conceptuale a problemei deplasărilor în muncă 

Numim „deplasare" fenomenul social al trecerii de la un loc de domiciliu la un loc de muncă. 
Scoatem din cauză deci deplasările făcute cu prilejul vacanţelor şi al excursiilor. Reţinem 
exclusiv pe cele legate de muncă. 

însemnăm locul de domiciliu (rezidenţial) prin R şi pe cel de Muncă prin M. 

A. Dia gnosticul de bază 

Distingem trei feluri de deplasări între R şi M 

1. Exod: schimbarea definitivă, prin strămutare, atît a locului de muncă cît şi a celui de 

domiciliu. 

2. Migrafie : deplasarea temporară, nerepetată periodic, de la R la M 

3. Navetă: deplasarea cu ritm constant între R şi M. 


I. 


B. Diagnosticul diferenţial 


Caracterizarea lui R şi M. 

R poate fi: Ra loc de domiciliu plus loc de muncă 
Rb numai loc de domiciliu 


M poate fi: Ma numai loc de muncă 

Mb loc de muncă şi domiciliu temporar 1 barăci 

2 gazdă 


II. Distanţa între R şi M 
Ha — măsurată în km 
Ilb = măsurată în ore de deplasare 

IIc = caracterizată prin mijloace de transport 1 Pe jos 

2 CFR 

3 autobuz 

4 bicicletă 

5 motocicletă 


III. Localizarea geografică a lui R şi M 

Atît R cît şi M pot fi situate în regiuni de: 
lila munte 
Illb deal 
IIIc podgorie 
Illd cîmpie 
Iile baltă 
Illf litoral 

IV. Localizarea administrativă a lui R şi M 
Atît R cît şi M pot fi: 

IVa comună urbană 
IVb comună suburbană 
IVc comună rurală 

V. Localizarea urbanistică a lui R şi M 
Atît R cît şi M pot fi: 

Va centru urban 
Vb zonă suburbană 
Vc zonă periurbană 
Vd zonă agricolă 

VI. Calificare urbanistică a lui R şi M 

Via localitate dormitor 
VIb localitate satelit 
VIc localitate terţiară 

VII. Persoanele aflate în deplasare pot fi: 

Vila Masculin sau Feminin 

VIIb De anume vîrstă exprimată în ani împliniţi 

VIIc De anume stare civilă 

VIII. Caracterul deplasării 

VII Ia deplasare individuală 

VlIIb organizată în ceată tradiţională 

VIIIc organizată pe cale administrativă 

IX. Schimbări profesionale 

IXa fără schimbare de profesie 

IXb cu schimbarea profesiei 1 

IXc cu dublă profesie 2 

3 

4 

5 

6 
7 

X. Natura juridică a contractelor de muncă 

Xa muncitor autonom 
Xb cooperator agricol 

Xc salariat 1 

2 

3 

4 

5 


agricultor 

salahor 

meşteşugar 

muncitor necaîificat 

muncitor calificat 

funcţionar 

în sectorul terţiar 


zilier 

încadrat în schemă 
cooperator 
plătit în natură 
practiclnd trocul 


XI. Mobilitatea socială 

Xa deplasare pur geografică fără schimbarea poziţiei sociale 

Xb trecere verticală de la o clasă la alta 

Xc trecere orizontală de la un strat la altul în cadrul clasei 






XII. Amplitudinea deplasărilor 

Xlla proporţia ponderii anilor de deplasare in totalul anilor 
cuprinşi în ruta profesională 


XIII. Familia celor aflaţi în deplasare 
XlIIa familia rămîne în R 

XlIIb deplasaţi împreună cu familia 1 casă rurală păstrată 

2 renunţare la casa rurală 

3 păstrată ca rezidenţă secundară. 


